CELEX: 62019TN0642R(01)
Language: et
Date: 2019-12-16 00:00:00
Title: Euroopa Liidu Teatajas avaldatud teate parandus kohtuasjas T-642/19 (ELT C 383, 11.11.2019)

16.12.2019   
            
            
               ET
            
            
               Euroopa Liidu Teataja
            
            
               C 423/74
            
         
      
         Euroopa Liidu Teatajas avaldatud teate parandus kohtuasjas T-642/19
      
         (
               Euroopa Liidu Teataja C 383, 11. november 2019
            )
      
      (2019/C 423/88)
      Leheküljel 75 Euroopa Liidu Teatajas avaldatud teates kohtuasjas T-642/19: JCDecaux Street Furniture Belgium versus komisjon tuleb tekst asendada järgmise tekstiga:
      
         
            „25. septembril 2019 esitatud hagi – JCDecaux Street Furniture Belgium versus komisjon
            
            
               (kohtuasi T-642/19)
            
            (2019/C 423/88)
            Langue de procédure: le français
            
               Pooled
            
            
               Hageja: JCDecaux Street Furniture Belgium (Brüssel, Belgia) (esindajad: avocat A. Winckler ja avocat G. Babin)
            
               Kostja: Euroopa Komisjon
            
               Nõuded
            
            Hageja palub Üldkohtul:
            
                        —
                     
                     
                        tühistada vaidlustatud otsuse artikkel 1 osas, milles see sedastab kokkusobimatu riigiabi olemasolu JCDecaux kasuks seoses 1984. aasta lepingu täitmisega, ning artiklid 2–4 osas, milles need kohustavad Belgia riiki nõudma abi JCDecaux’lt tagasi;
                     
                  
                        —
                     
                     
                        mõista kohtukulud välja komisjonilt.
                     
                  
               Väited ja peamised argumendid
            
            Komisjoni 24. juuni 2019. aasta otsuse C(2019) 4466 final, mis käsitleb riigiabi SA.33078 (2015/C) (ex 2015/NN), mida Belgia andis ettevõtjale JC Decaux Belgium Publicité, peale esitatud hagi põhjendab hageja nelja väitega.
            
                        1.
                     
                     
                        Esimene väide tugineb ilmsele hindamisveale ja õigusnormi rikkumisele, mille komisjon pani toime, kui ta järeldas, et kasutades 16. juuli 1984. aasta lepingu alusel teatud reklaamipindu pärast tähtaegade lõppemist, sai hageja eelise.
                        
                                    —
                                 
                                 
                                    Komisjon tuvastas majandusliku eelise olemasolu ekslikult, vaatamata Brüsseli linna kompensatsioonimehhanismile, mis tulenes kohustusest säilitada lepingu majanduslik tasakaal.
                                 
                              
                                    —
                                 
                                 
                                    Komisjon tegi ilmse hindamisvea ja rikkus õigusnormi, kui ta järeldas, et hageja saavutas kokkuhoidu üüritasudelt ja lõivudelt, mis andsid talle eelise.
                                 
                              
                                    —
                                 
                                 
                                    16. juuli 1984. aasta ja 14. oktoobri 1999. aasta lepingud ei ole „puhtalt ärilised“ning käesoleval juhul olid Altmarki kohtupraktika kriteeriumid täidetud.
                                 
                              
                  
                        2.
                     
                     
                        Teise võimalusena esitatud teine väide tugineb oletatava riigiabi kokkusobivusele siseturuga vastavalt komisjoni teatisele üldist majandushuvi pakkuvate teenuste raamistiku kohta ja 2012. aasta otsusele, mis käsitleb üldist majandushuvi pakkuvaid teenuseid.
                     
                  
                        3.
                     
                     
                        Kolmanda võimalusena esitatud kolmas väide tugineb asjaolule, et komisjon rikkus oma põhjendamiskohustust seoses tagasinõutava summa kaalumisega.
                        
                                    —
                                 
                                 
                                    Komisjon ei vasta poolte esitatud asjaoludele piisavalt, teeb oma pressiteates tagasinõutava abi summa suhtes ennatliku otsuse ja rikub sisemisi menetlusnorme.
                                 
                              
                                    —
                                 
                                 
                                    Oletatava riigiabi summa kindlaksmääramine oli võimatu ja takistas selle tagasinõudmist.
                                 
                              
                  
                        4.
                     
                     
                        Neljanda võimalusena esitatud neljas väide tugineb vaidlustatud otsuses välja toodud riigiabi aegumisele.“